Flot vinkort Australien\nSandblæst vintønde 225 L\nRigtig fin sandblæst vintønde 225 L. Disse tønder har været brugt i vinproduktion, men er derefter blevet sandblæst, så de ser rigtig lyse og fine ud. Mål i cm ca. 92-95 cm i højden og diameter på ca. 69-70 cm.\nDekorativ vinkælder tæppe, som ligner at man har en "vinkælder" bygget ned i gulvet. Tæppet kan bruges som dekoration på gulvet i vinkælderen, vin-rummet eller i baren ! Kun fantasien sætter grænser. Tæppet har en diameter på 123,50 cm.\nSuper flot og dekorativ kasse til opbevaring af korkpropper. Vil pynte flot på væggen i vinkælderen, baren eller i stuen. Kassen har en front af gennemsigtig plexiglas.Mål i cm: H: 40, B: 30, D: 15\nLys skilt "24 Hour Service"\nSuper fint Lys skilt med teksten "24 Hour Service". Skiltet er med LED lys og vil helt sikkert blive blikfang i vinkælderen, Herre værelset, baren m.m. Mål i cm: H: 52 , B: 41,50 D: 8,7\nRustik vinhylde med glasophæng\nRustik vinhylde med plads til 4 glas. En super flot og smart vinhylde i nordisk design. Vinhylden er produceret ud af fyr og efterfølgende fået en lækker bejdse. Den bæres af bukket armeringsjern.Mål i cm: B: 49, H: 28, D: 11,5Vægt i kg.: 1,5\nRustik hylde med plads til 4 flasker vin eller andet\nRustik hylde med plads til enten 4 flasker vin eller pynteting. Meget populær hylde, som kan bruges til at stille billeder på, nipseting eller til 4 flasker vin. Den giver et utal af muligheder.Hylden er produceret med henblik på at matche forældet træ i farven. Derfor har den fået en lækker bejdse som er med til at fremhæve træets konjunkturer, men samtidig er hylden dog let og elegant at se på.Mål i cm: H: 100, B: 26, D: 11,5\nVinreol Rosey O - vintønde\nVis din vinsamling i denne flotte vinreol fremstillet i tøndeform af massivt Rosentræ. Rosey-O vintønden kan indeholde op til 30 vinflasker og har en rummelig bordplade til yderligere flasker, vinglas m.m.Bordpladen har en diameter på 58 cm.Mål i cm: H:90, B:65, D:65\nVintønde barskab Magnolia\nKombiner gammeldags charme og moderne funktionalitet med dette vintage tøndebarskab. Håndlavet i rustikt Mangotræ med robuste jernbånd og nitter, gør dette barskab til en ideel tilføjelse til din hjemmebar, stue eller vinkælder, og dets rummelige dimensioner gør det til et fremragende opbevarings valg.Du kan således både placere dine vinflasker, whiskey, rum m.m. både i holderne, ved foden af møblet, på den midterste hylde eller på bordpladen.Mål i cm: H:90, B:65, D:65\nVintønde barskab Rosey-Say\nRosey-Say vintønde barskab.Mål i cm: H: 80, B:55, D:55\nVinreol Magnolia O - vintønde\nDenne vinreol i tøndeform er fantastisk til opbevaring og fremvisning af din foretrukne vinkollektion. Magnolia-O er en elegant og ideel tilføjelse til dit hjem, din vinkælder eller lounge med rigelig plads til dine vinflasker (30 stk), mens overfladen kan bruges som et serverings bord. Magnolia-O vintønden udstråler design og kvalitet og håndlaves i rustikt Mangotræ.Mål i cm: H:90, B:65, D:65Vægt i kg: 45\nVintønde barskab Rosey\nRosey vintønde barskab.Mål i cm: H: 90, B:65, D:65\nVintønde barskab Magnolia-Say\nForny dit hjem med denne flotte vinreol til stuen, hjemmebaren eller vinkælderen. Fremstillet i et særpræget design. Kombiner gammeldags charme og moderne funktionalitet med dette vintage tøndebarskab. Håndlavet i rustikt Mangotræ med robuste jernbånd og nitter, gør dette barskab til en ideel tilføjelse til din hjemmebar, stue eller vinkælder, og dets rummelige dimensioner gør det til et fremragende opbevarings valg. Du kan således både placere dine vinflasker, whiskey, rum m.m. både i holderne,\nEmalje skilt - It's all about the wine\nFlot emalje skilt\nTræskilt - A meal without wine is called breakfast\nFlot og rustik træskilt med teksten: A meal without wine is called breakfast. Det er produceret i grantræ og det har fået en behandling så det ligner "2nd hand look". Væg ophæng/beslag er inkluderet. Mål i cm: H: 35,5, B: 35,5, D: 4Vægt i kg: 0,75\nEmalje Skilt - Today's Forecast 100% chance of wine\nFlot metalskilt : Today's forecast 100 chance of wineMål i cm: B: 39 H: 15 Varen vejer 500g\nWine Barrel Vintønde new chesnut 16 L\nNy vintønde 16 L. Ca. 46 cm høj og diameter ca. 31 cm.\nFlot vinkort Alsace\nEmalje Skilt - Wine a little laugh a lot\nDekorations Vindruer Grøn, 18 cm\nDekorations vinduer grønne\nPlakater & Maleri25\nScandinavian Design Center1195


Her finder du hele vores udvalg i Tilbehør til HTC ONE M8S. Der er flere underkategorier som du kan kigge i bla, HTC ONE M8S covers, beskyttelsesfilm, kabler og biltilbehør. Underkategorierne vil løbende blive udvidet og tilpasset. Covers til HTC ONE M8S er vores hovedkategori til HTC ONE M8S, ud over at give en god beskyttelse og et flot udseende til din telefon, så fås de forskellige covers i mange farver og varianter som vi håber falder i din smag. Vi kvalitetstester hele vores udvalg af HTC ONE M8S Tilbehør og udvælger nøje hvad der er her på siden, så du kan roligt handle videre her hos LEVESO.DK (Se specifikationerne på din Htc one m8s her)\nHTC ONE M8s coverHTC ONE M8s powerbank / backup batterier\nHTC ONE M8s beskyttelsesfilmHTC ONE M8s biltilbehør


HENRIK her er din tråd - The Gate\nHENRIK her er din tråd\nPostby dreamer » Sat Jun 22, 2013 7:13 am\nVi skal lige være enige om følgende:\n1. Vi skriver her mindst en gang dagligt.\n2. Generelt er det mig der spørger og dig der svarer.\n3. Såvidt muligt afstår du fra at læse/se/praktisere spirituelle temaer/teknikker, sålænge vi arbejder sammen her.\nHvis du kan tilslutte dig dette er vi begyndt.\nSkriv lidt om, hvor du er i forhold til at genneskue illusionen om et separat jeg.\nSkriv også hvad du forventer der vil/kan komme ud af at gennemskue dette.\nDer er ikke noget separat jeg! Det har aldrig været der. Det er en tankekonstruktion.\nHvad sker når du læser dette?\nRe: HENRIK her er din tråd\nPostby dreamer » Sat Jun 22, 2013 11:53 am\nTak for din response, jeg prøver at finde ud af at skrive på denne tråd.\nJo jeg kan godt tilslutte mig forløbet.\nEfter at have arbejdet næsten et helt liv med at finde mig selv (jeg er 51), er jeg nået til et punkt hvor jeg er kommet frem til spørgsmålet "Hvem er jeg?" Det er et nyt sted hvor illusionerne syntes at falde hurtigere fx at jeg ikke er tankerne, følelserne, personligheden mv. Samtidig har jeg fået en dyb længsel efter indre stilhed. Det er som om jeg er nået frem til et sted hvor jeg lige mangler det sidste for at komme gennem sløret og da jeg læste Adyashanti - Ind i væren og Sand Meditation, gav det hele virkelig mening, hvilket ledte mig frem til denne side og dig.\nJeg prøver ikke at forvente noget af det bagved liggende for ikke at skabe en ny illusion, men jeg har en dyb længsel efter fred og frihed. Den forståelse der vil komme ud af at gennemskue denne illusion, vil jeg tro, foruden afklarethed, også give sindsro og evnen til at hjælpe andre der sidder fast i denne verdens tankespind. At slippe for at bruge tid på sit eget jeg og forfængelighed mv, og i stedet være noget for andre ville være en stor befrielse.\nDer er ikke noget separat jeg! Det forstår jeg mentalt og fornemmer det uendelige rum bagved, men vil gerne erkende det dybt i hjertet.\nPostby dreamer » Sat Jun 22, 2013 12:10 pm\nTak for introduktionen til hvor du ser du er lige nu.\nForventninger er tanker om at noget bliver anderledes. Der er ikke rigtigt noget der forandrer sig. Der har aldrig været et separat jeg, så hvad skulle forandre sig ved at indse det? Når det er sagt kan det også siges på denne måde: alt er som før, på en ny måde. Lad os se :)\nHvad vil det egentlig sige, at forstå noget mentalt?\nVi bruger en teknik der, på engelsk, kaldes Direct pointing. Det vil sige at jeg stiller nogle spørgsmål og du finder svaret ved at være opmærksom på det der opleves direkte - FØR tankerne fortæller om det der opleves. Det der opleves direkte er naturligt nok, det der opleves lige NU. Det vil sige det der opleves uden at lytte til tankernes fortælling om hvad det betyder, hvad der tidligere er oplevet, hvad der nok bliver oplevet lige om lidt, uden at tage hensyn til noget der er lært, læst, hørt, troet, antaget, analyseret. Det 'rå' direkte oplevelse. Du er selvfølgelig nødt til at bruge ord (tankers tolkning) når du skal beskrive den direkte oplevelse. Måske lyder det indviklet, men det er ret simplet.\nEr det dig der tænker tankerne? Hvordan opstår tanker? Kan du bestemme, hvad du vil tænke? Kan du beslutte at du kun vil tænke positive tanker? Kan du stoppe tanker? Er der noget separat jeg der har kontrol over tankerne?\nHvis ja, hvor er det jeg, hvad er dets funktion, hvordan tænker det, hvordan foregår kontrollen?\nHvis nej, hvad er den direkte oplevelse af tanker.\nPostby dreamer » Sat Jun 22, 2013 3:57 pm\nDen måde du beskriver det på med forventninger og at der aldrig har været et separat jeg, giver helt klart mening.\nAt forstå noget mentalt er i min verden at forstå det med tankerne, ergo tanke identifikation, den havde jeg ikke lige set, Tak.\nDet må være det du kalder Direct Pointing :-)\nAt være opmærksom på det der opleves, før tankerne sætter etiketter på, er jeg helt med på. Det lyder ikke indviklet, det lyder logisk som en rigtig god fremgangsmåde til at standse op i nuet.\nTankerne lever deres eget liv, popper op i tide og utide. Jeg kan vælge om jeg vil køre med på dem eller lade være, nogle gange falder jeg i og tager mig selv i at have identificeret mig med dem og det lille ego orienterede jeg.\nDen direkte oplevelse af tanker - er billeder der popper op på den indre skærm, altså en slags drømme tilstand.\nDu sætter fokus på det væsentlige Tak.\nPostby dreamer » Sat Jun 22, 2013 4:01 pm\nJa, det er Direct Pointing :)\nKig nøje på hvordan du vælger at køre med på tankerne eller lade dem være. Hvad er det der sker, direkte oplevet?\nHvad er det du gør, når du vælger? Kan du finde det punkt hvor valget træffes? Hvad er valgprocessen helt nøjagtigt? Hvordan er 'jeg'et involveret?\nHvad er det der sker når 'jeg' et falder i? Hvordan opdages det?\nEr det hele tanker om at der foregår et valg, at 'en' falder i og opdager det?\nJoined: Fri Jun 21, 2013 9:57 pm\nPostby Henrik » Sat Jun 22, 2013 8:57 pm\nDirect Pointing går jo lige til kernen :) igen peger/viser du mig noget jeg ikke var helt bevidst om. Når jeg fortæller at jeg kan kører med på tankerne eller lade være, så viser du mig faktisk, at jeg mere ukritisk lader mig løbe med af de ”positive” tanker, ikke at det er negativt i den forstand, men det bliver dog ikke et reelt valg jeg fortager – endnu et wakeup call.\nAt vælge tankerne, finde punktet hvor valget træffes og se hvordan ’jeg’ et er involveret, vil jeg kigge nærmere efter.\nNår ’jeg’ et falder i, opdager jeg det ikke før jeg tager mig selv i at tænke ”dumme” tanker, så er jeg klar over at jeg er faldet i med begge ben og afbryder tankestrømmen og skifter sindsstemning.\nOm det er hele tanker om at der forgår et valg og ’en’ falder i, ved jeg ikke? Men endnu en Direct Pointing til at kigge indad og se hvad der sker i situationen :-)\nJeg kan mærke at mit fokus blive ledt indad og fastholdt med dine tilbagemeldinger, det er en stor hjælp, Tak.\nPostby dreamer » Mon Jun 24, 2013 6:06 am\nEr du kommet frem til noget?\nPostby Henrik » Mon Jun 24, 2013 3:35 pm\nJeg forsker stadig i sindet. Hvis vi skal tale om noget nyt, så må det være at jeg er blevet mere bevidst om min følelser og tanker, hvor jeg undgår at falde i "vandet" med identifikation :-)\nJeg holder fokuset rettet indad så meget som muligt, for at komme igennem de lag der stadig slører.\nOm det er en proces der tager tid at komme igennem eller blot er en indbildning, er jeg dog usikker på.\nPostby dreamer » Mon Jun 24, 2013 8:56 pm\nJeg vil bede dig besvare hvert spørgsmål i mine poster. Der er en grund til at de bliver stillet :)\nHvad er det 'jeg' der holder fokus rettet indad?\nPostby Henrik » Mon Jun 24, 2013 9:36 pm\nHar jeg overset nogle spørgsmål?\nDit seneste spørgsmål var:\nSå svarer jeg dig på dit sidste indlæg:\nDirekte svaret på det, så er det en beslutning, et ønske om at trænge dybere ind i sindet der får mig til at rette fokuset indad. Jeg forbinder det egentlig ikke med jeg' et - det er faktisk interessant at indse dette, hvilket leder mig til et nyt spørgsmål - hvad er det så der beslutter/ønsker dette?\nPostby Henrik » Mon Jun 24, 2013 9:40 pm\nSpørgsmålet besvarer selvfølgelig ikke sig selv, men skal følges op af en nøjere udforskning :-)\nPostby dreamer » Mon Jun 24, 2013 10:51 pm\nJeg hentyder til de spørgsmål du har besvaret sådan: At vælge tankerne, finde punktet hvor valget træffes og se hvordan ’jeg’ et er involveret, vil jeg kigge nærmere efter.\nHar du kigget nøjere efter?\nKig endelig på dit eget spørgsmål også: hvad er det så der beslutter/ønsker dette?\nPostby Henrik » Tue Jun 25, 2013 11:37 am\nOk så er jeg med. Jeg undersøger stadig hvor punktet er for valget af tanker og jeg' et rolle. Kan dog sige at jeg er blevet bevidst om, at beslutning og ønske udspringer fra hjertet.\nDet er som om at tankerne, let og overfladisk udelukkende forgår i hovedet, og det dybere udspringer fra hjertet.\nJeg forsker videre...\nPostby dreamer » Tue Jun 25, 2013 8:22 pm\n[quote]Kan dog sige at jeg er blevet bevidst om, at beslutning og ønske udspringer fra hjertet.[/quote\nHvad er egentlig den direkte oplevelse af 'hjertet'?\nHvad er det nøjagtigt der har gjort dig bevidst om, at beslutning og ønske kommer fra hjertet?\nPostby Henrik » Tue Jun 25, 2013 11:20 pm\nJeg oplever det som en dyb følelse af noget større der taler fra hjertet, en slags kalden fra hjertet.\nDet er faktisk lidt interessant at mærke den forskel mellem sindet og hjertet.\nDet er dine spørgsmål der har gjort mig bevidst om dette, Tak.


Dato : 06.03.2019 kl.09:24\nNetcompany stopper bestræbelserne på at købe en specifik virksomhed i Sverige, Finland eller Holland. Det er ærgerligt, da en del af strategien jo netop er opkøb. Men det er klogt ikke blot at købe for at købe. Parterne kunne ikke blive enige om prisen, og så er det nok bedst at strække våben og sige nej tak. For mig viser det, at ledelsen ikke er villig til vækst for enhver pris, og det er godt.\nDato : 17.06.2018 kl.12:13\nH+H er faktisk allerede i gang med emissionen. Kan ikek huske, hvornår man skulel eje aktien for at være med i emissionen. Det skal du måske lige spørge din rådgiver om. Men ellers er H+H et godt langsigtet køb efter min mening. Det tyder på. at du omkring Netcompany har fået en rigtig god rådgivning fra din bank.\nDato : 17.06.2018 kl.12:01\nTak John, jeg spurgte min rådgiver om principperne ved en børsintroduktion og foreslog Netcompany\nmen jeg sagde også at jeg ville hurtigt ud igen, det var så ham som ringede og sagde at han ville forslå salg nu.\nHan har så foreslået H+H ud fra en forventning om at de nok snart søger kapital på børsen.\nDen har jeg så også købt lidt i.\nDato : 17.06.2018 kl.11:33\nTil lykke med den flotte og hurtige gevinst. Jeg synes også det er flot, at du har holdt ved i over en uge, for det må have været fristende at tage gevinst tidligere. Hvad gør man så nu? Personligt kan jeg ikke købe aktien i over 200, og den ser stærk ud (mange porteføljeforvaltere har bare villet have aktien - koste hvad det måtte koste), og de sælger næppe med det samme. Hvis alt går vel kan aktien stige til 275-300 i 2021. Aktien har altså vundet meget af potentialet i den første uge. Så jeg må vente.\nDato : 13.06.2018 kl.11:57\nJeg købte for (eller fik lov at købe for..) 69.000 kr. og har lige solgt dem igen til 92.000 kr.\nDet er 33%\nDato : 12.06.2018 kl.08:24\nJeg holdt mig fra aktien og har det fint med, at aktien er steget flot siden da.\nJeg kiggede lidt på NNIT, der tjener lidt flere penge end NetCompany, men handles til en markedsværdi på 40% af NC. Det finder jeg lidt bekymrende. Jeg så, at André ville ekspandere til 2-3 andre lande. Det skal bare gå godt ellers er prissætningen alt for høj.\nATEA er ikke helt samme firma, men det er pt. mit take indenfor IT, som jeg ellers slet ikke har noget af. Har kigget lidt på svenske Know-IT. Har tidligere kigget efter tyske selskaber indenfor sektoren, men blev købt ud af selskabet.\nDato : 01.06.2018 kl.17:34\nTegningen lukker for ordrer op til 3 mio. kr. mandag den 04-06 kl. 16.00 - altså to dage før tid. Efterspørgslen er tilsyneladende stor. Det peger i retning af en emissionskurs i den øvre del af intervallet 135-165. Så må vi se, om der er plads til aktiestigninger fra dag 1 (første noteringsdag den 07-06), hvilket der jo er mange der satser på. Jeg har besluttet ikke at gå med i emissionen, da udbuddet svarer til en P/E tæt på 30 for 2018 estimaterne. På langt sigt kan aktien dog blive god. Hvis ledelsen kan holde en vækst på 25 % årligt og en fordobling af EBT i forhold til 2018, så kan aktien ved en P/E 20 bære en kurs på 275-300 i 2021. Jeg vil dog godt lige se, hvordan aktien gebærder sig i dagene/ugerne efter børsnoteringen.\nNB: Jeg er positiv på langt sigt. Kortsigtet er jeg mere usikker.\nDato : 01.06.2018 kl.11:31\nHar hørt en del om NetCompany - og kun godt. Men der er også risiko i aktien. Så meget vækst kræver noget af en organisation, hvor de da også forsøger at gøre ting på en anderledes måde for netop at integrere medarbejdere hurtigt.\nPersonligt synes jeg, at for meget allerede er priset ind og derfor vil jeg kigge mod allerede noterede selskaber\nfor at få hjælp af TA.\nJeg har nemlig norske ATEA i forvejen.\nNNIT holder jeg øje med og så er der svenske Know IT.\nDato : 30.05.2018 kl.12:08\nJeg har lagt bud på køb for 200.000 kr.\nDet udsprang egentlig af oplægget om Storebrand, min rådgiver mente dog at jeg allerede have en god portefølje i forsikring, såmfornspredningens skyld skulle jeg se på noget andet.\nJeg spurgte lidt ind til det med børsintroduktion og hvordan det fungere, og jeg nævnte så Netcompany om det kunne være noget.\nDato : 30.05.2018 kl.10:01\nNetcompany er på vej på Børsen til en børsværdi på 6,75-8,25 mia. kr. baseret på en udbudskurs på 135-165 kr.\nBaseret på regnskabet for 2017 og de gode forventninger til 2018 er aktien ingenlunde billig. Men ledelsen forventer vækst på ca. 25 % årligt organisk frem til og med 2021, hvor EBT-marginen samtidig skal blive fordoblet. Det er ambitiøse mål, men realiserbare. De har nemlig præsteret vækst årligt siden 2000 på gns. ca. 25 %. Overskuddet skal bringes markant op ud fra stordriftsfordele. Hvis ledelsens mål om ca. 25 % årlig organisk vækst og en fordobling af EBT (procentuelt) kan aktien stige til 275-300 ved en prissætning på P/E 20.\nJeg finder casen interessant, men også behæftet med risiko. Jeg går derfor næppe selv med i emissionen med mindre det kan ske i den nedre del af intervallet - og det sker næppe, da de jo har clearet kursintervallet med store institutionelle investorer.\nMit spørgsmål er: Hvordan ser I andre på Netcompany? Har I tænkt jer at gå med i tegningen, og i givet fald vil i så sætte en øvre grænse for et køb?


Fra hest til jet | Fotomalia -\nMin veninde Stine Lyngsø er berider, medejer og står for den daglige drift af Kirkeledgaard i Fredensborg. Et sted jeg selv elsker at være, da jeg i mine ”unge år” selv havde hest/pony. I efteråret fik jeg lov til fotografere nogle af de skønne heste, hun enten ejer eller har i ridning. Jeg havde set denne type billeder på Instagram, så da jeg så en fotograf, jeg kendte lave dem, spurgte jeg lige ind til det og tænkte, det måtte jeg prøve!\nJeg fandt en stalddør, testede hurtigt muligheden af på Stine, som med sit altid gode humør lige nappede hendes søns yndlingsdans. Derefter kom Ib og startede ballet\nVi slukkede alt lyset inde i stalden, for at lette efterredigeringsarbejdet. Den første hest kom ”på settet”. Jeg lavede nogle test på hvor langt jeg ville have hesten inde/ude ad døren i forhold til mine indstillinger på kameraet. Så var det ellers i gang. Stine stod bagved med en pose, der raslede for at fange hestenes opmærksomhed. Vi havde hver hest i gang 10-15 min. Alle billeder er taget med Canon 5D Mk3 og Canon 24-105mm ef f4L is usm.\nHer er et ’før efter billede’. Jeg redigerede billederne først og tog derefter brush’en i Lightroom og gjorde alt omkring sort\nTeknikken kan bruges på flere måder, så find dit kæledyr, mormor eller børn, placer dem i en døråbning og giv den gas! Måske der skal ekstra raslen på mormors pose, for at hun hører dig!\nJeg prøvede faktisk denne teknik af ved FotoMalias Camp 2019, hvor vi havde nogle sværdfægtere på besøg. Canon 5D Mk3 og Canon 24-105mm ef f4L is usm\nResultatet af nogle af mine hestebilleder\nResultatet af min hestefotografering. Alle billeder fotograferet med Canon 5D Mk3 og Canon 24-105mm ef f4L is usm. Klik for stort billede\nOle Thielemann januar 31, 2019 - 10:39 am\nHej Anja, intet mindre en genialt tænkt!\nSå enkelt og virkningsfuldt “at det gør ondt”.\nTak fordi du gider dele dette enkle men meget effektive tip, som godt ville kunne give mange “grå hår i hovedet”.\nFlotte billeder i iøvrigt.\nAnja Robanke januar 31, 2019 - 12:01 pm\nTak og ja så har jeg ikke engang opfundet nogen dyb tallerken ?\nNogle gange lige det simple lige foran os. Og jeg har haft god gavn af dette lille tip selv.\nTak! Mvh Anja


Mek - Etiopien | helsingoerstift.dk\nMek fra Etiopien: Hvorfor kontakter folkekirken ikke indvandrere?\nFolkekirken bør missionere for at gøre indvandrere opmærksom på sit fællesskab, mener Mek fra Etiopien.\nMek fra Etiopien kom til Danmark i 1986 og er kommet i Brøndby Strand Kirke de seneste 25 år. Foto: Anders Haubart Madsen\nFortalt til Anders Haubart Madsen\nNY SERIE: Hvordan oplever indvandrere folkekirken, når de bliver medlemmer af den? I 2002 var 16,5 procent af indvandrerne medlem, mens det i 2017 kun gjaldt 8,8 procent af det samlede antal indvandrere.\nDet viser tal fra Danmarks Statistik, som Kristeligt Dagblad har omtalt.\nI en ny serie fortæller nogle af dem, der trodser tendensen, om deres møde med folkekirken.\nLæs de andre portrætter her.\nOBS: Teksten er skrevet af Anders Haubart Madsen som en fortolkning af deltagernes udsagn.\nFolkekirken giver mig et fællesskab og en tråd til min ortodokse baggrund fra Etiopien. Og så værdsætter jeg, at der ikke er nogen grådige præster.\nMen hvorfor skal jeg selv opsøge de mange gratis muligheder for at blive en del af dansk kultur og religion?\nKontakt til ensomme indvandrere\nJeg forstår ikke, hvorfor folkekirken ikke tager mere kontakt til indvandrere og ensomme ældre. Jeg bor med min kone og to af vores fem børn i Brøndby Strand, men de eneste, der ringer på vores dør, er muslimer og Jehovas Vidner.\nDer er så mange enlige og ensomme her, man kunne tage kontakt til.\nLangt de fleste her er muslimer, men mange af dem savner en tilknytning til Danmark. Det er ensomt at komme til det her land, hvis man ikke har et fællesskab at være en del af, og her kunne folkekirken godt byde sig bedre til.\nFolkekirke uden grådige præster\nMin kristne baggrund betyder meget for mig.\nJeg er vokset op i et kommunistisk Etiopien, hvor det var ildeset at følge en religion. Men jeg er døbt i en ortodoks kirke, så da jeg kom til Danmark, gik jeg meget op i, at mine børn skulle døbes på samme måde. Min kone og jeg fandt en russisk-ortodoks kirke i København, og vi kom der et stykke tid efter børnenes dåb.\nIndtil vi indså forskellene mellem den ortodokse kirke og folkekirken:\nVi forstår ikke prædiken, og præsterne tænker ofte på at skrabe penge ind fra menigheden i en ortodoks kirke. Jeg ser det også, når jeg er hjemme i Etiopien og besøge min familie.\nDerfor var det som en åbenbaring at finde frem til Brøndby Strand Kirke for omkring 25 år siden. Min kone og jeg begyndte at komme her, fordi vi havde børn i en kristen skole, og nogle af de andre forældre fortalte om kirken.\nNu bruger vi kirken løbende, både med og uden børn.\nDet var lidt dog tilfældigt, at det skulle komme dertil, og jeg undrer mig stadig: Hvorfor var der ikke nogen i kirken, der tog kontakt?\nJeg undrer mig også over, at man har migrantmenigheder. Hvorfor kan de her mennesker ikke være en del af den traditionelle menighed? Og når de så kommer, så handler det altså om, at de skal føle sig velkomne.\nDe andre kirkegængere må gerne sige 'hej' og lige anerkende de nytilkomnes tilstedeværelse. Ellers kommer de altså ikke igen.\n"Der står en pragtbygning, der fortjener at blive besøgt"\nForfulgt konvertit finder fred i kirken\nWedad fra Irak: Hvorfor bliver så mange danskere skilt?\nDon fra USA: Vi skal værdsætte kirkens kulturskat


VeriSign blev spundet fra RSA Data Security Inc. i 1995, og siden da udviklede den sig hurtigt til at blive et af de vigtigste virksomheder, der understøtter internetinfrastrukturen. I 2000 erhvervede den Network Solutions Inc. og indgav sin adgang til domæneregistrering. Med køb af Illuminet Holdings i 2001 har VeriSign også fået adgang til telekommunikationsområdet.\nVeriSign fokuserer på tre hovedområder: Internetinfrastruktur, internet betalingssikkerhed og telekommunikation. Det tilbyder en bred vifte af produkter til alle felter. De mest bemærkelsesværdige funktioner til internetinfrastrukturen er det globale domænenavnsregistry og Network Routing Directory.\nI sikkerhedsfeltet er VeriSign en betroet leverandør af SSL (Secure Sockets Layer) -certifikater og den mest udvalgte leverandør til betalingssikkerhed og behandlingsløsninger. Under telekommunikationsområdet tilbyder VeriSign samtrafikløsninger til forskellige operatører og letter trådløs og fastnetforbindelse.\nVerden har 13 autoritative DNS-root servere, hvoraf to drives af VeriSign. Disse bruges til at sikre tilgængeligheden til websteder via simpelthen at huske stednavne og domæner, i stedet for internetprotokoladresser.\nSSL-certificeringen sikrer, at de transaktioner, du gør via internettet, sammen med din personlige oplysninger er krypterede og forbliver sikre.\nFordelene ved at integrere VeriSign-løsninger i din e-handelsbranche er mange. Udover det faktum, at alle data fra kunderne, der flyder gennem dit websted, vil blive sikret, vil din virksomhed få tillid blandt klienterne, som vil se, at du arbejder med respekterede sikkerhedsløsninger.\nDe leverede ydelser af VeriSign er vigtige funktioner, som understøtter og forbedrer funktionaliteten hos mange virksomheder, der bruger VeriSigns tjenester. Infrastrukturen, der er opbygget af VeriSign, genererer effektive kommunikationsveje blandt virksomheder inden for mange områder. VeriSign er en udbyder af internetinfrastruktur, der er involveret i flere områder, men fremtrædende inden for sikkerhedsområdet. Det er en betroet sikkerhedsudbyder, valgt af 96 af verdens 100 største banker til online-transaktioner. Det håndterer også Domain Name Systems, eller DNS, med mere end 50 milliarder søgninger om dagen.


Billeje i Bologna | Billig billeje | Stay Local\nGode råd om billeje i Bologna\nHvis du vil leje bil i Bologna lufthavn, så har alle de største udlejere kontor i lufthavnens ankomsthal. Du kommer let og hurtigt ud på motorvejen herfra, og hvis målet er Toscana, burde det normalt ikke tage meget mere end en time af komme på højde med Firenze.\nBologna var længe en overset destination for mange danskere. Hvad forbinder du med Bologna ud over spaghetti bolognese? Nu er der gode flyruter til Bologna, og priserne er så lave, at et par dage i byen tit kan konkurrere med en dansk kroferie. Bologna er en fantastisk spændende by med et stort, malerisk historisk centrum.\nFå italienske byer har så meget at byde på som Bologna: her er et rigt og varieret kulturliv, her er seværdigheder nok til et længere ophold, og så er Bologna et gastronomisk overflødighedshorn. Man spiser rigtig godt i Bologna, som er kendt for sit gode køkken med fyldt pasta, gode oste og pragtfuldt charcuteri. Da Bologna er en af Italiens største universitetsbyer, er her også et sprudlende natteliv og mange muligheder for at spise og drikke med de unge til beskedne priser.\nBolognas lufthavn er opkaldt efter den berømte fysiker og opfinder Guglielmo Marconi (der naturligvis kom her fra byen), og den ligger 7 kilometer fra centrum. De færreste vil nok gide at gå hele vejen (det kan sagtens lade sig gøre, vi har prøvet), så hvis man vil ind til byen står valget mellem shuttlebus fra lufthavnen til hovedbanegården (6,50 €), den almindelige bybus som holder omkring 1200 meter fra lufthavnen (1,50 €) og en taxi (omkring 15,00 €).\nHvis du vil leje bil, så har alle de største udlejere kontor i lufthavnens ankomsthal. Du kommer let og hurtigt ud på motorvejen herfra, og hvis målet er Toscana, burde det normalt ikke tage meget mere end en time af komme på højde med Firenze. Fra motorvejen rundt om Firenze kan du vælge motorvejen vestpå mod Lucca og Pistoia, de gratis motorveje mod Pisa og Siena samt motorvejen sydpå mod Arezzo (og hele Syditalien).


Regeringspartnere i åben strid på direkte TV - FLA : FLA\n24-09-2017 | 21:17 | af Jan Christensen\nDet markante nederlag til CDU/CSU og SPD ved søndagens valg til den tyske forbundsdag gav voldsomme dønninger, kort tid efter at valglokalerne lukkede.\nAllerede de første prognoser ved 18-tiden fastslog, at den nuværende store koalition mellem CDU og SPD havde tabt sammenlagt omkring 14 procent af stemmerne og dermed var de eneste partier, der gik tilbage. Kort tid efter meddelte SPD, at partiet med øjeblikkelig virkning afbryder samarbejdet med CDU og forbundskansler Angela Merkel, og striden blev yderligere optrappet, da partilederne mødtes til den såkaldte Berliner-runde i direkte TV.\nSPDs spidskandidat Martin Schulz langede hårdt ud efter regeringspartneren og fastslog, at Angela Merkel også ville sætte sig på Tysklands næste regering.\n– Vi ved af erfaring, at der kun er plads til Merkel i en regering med flere partier, og derfor forventer jeg, at den næste regering vil være handlingslammet. Merkel er gennem tiden blevet kaldt »Ide-støvsuger« – et begreb, som jeg fuldt ud tilslutter mig, da hun har taget æren for alle de forslag, som SPD har bragt med ind i regeringen, sagde en tydelig oprevet Martin Schulz. Han gentog, at samarbejdet med CDU nu er definitivt ophørt.\n– Jeg synes, at fru Merkels har ført en skandaløs valgkamp, tilføjer Martin Schulz og giver dermed Angela Merkel en del af skylden for AfDs stærke valgresultat.\nAngela Merkel beklagede dybt, at Martin Schulz nu valgte at nedgøre det arbejde, som de to partier har gennemført, og hun overvejede at vente til mandag og så endnu engang spørge SPDs top, om man virkelig kun vil gå i opposition eller også genoverveje den store koalition.


Luuk de Jong fik en forfærdelig debut for Barca | Nyheder\nLuuk de Jong fik en forfærdelig debut for Barca\n// Champions League // Bayern München // Luuk de Jong\nLuuk de Jong debuterede tirsdag aften i Barca-trøjen, da han startede inde i nederlaget på 0-3 til Bayern München. Hollænderen havde det svært i det catalanske angreb, hvor han ikke skabte noget.\nDer blev tale om en vaske ægte ilddåb for Luuk de Jong, da han tirsdag debuterede for Barca i den vanskelige gruppekamp i Champions League mod Bayern München. Hollænderen startede inde i angrebet sammen med Memphis Depay.\nOg der blev ikke tale om nogen god eller mindeværdig debut for Luuk de Jong, som arbejdede under særdeles svære betingelser mod de stærke og hurtigere tyskere. Den 31-årige angriber kom ikke frem til noget og virkede som en meget anonym brik i Barcas offensiv, som i forvejen var voldsomt amputeret.\nMan kan dog ikke bebrejde hollænderen for hans arbejdsindsats eller for ikke at have brilleret i en forfærdelig kamp, hvor Barca var overmatchet. Derfor gælder det nu for Luuk de Jong om at tanke selvtillid i ligaen, hvor han har en større chance for at bidrage positivt.


AaB-forlængelse på plads med anfører Würtz\n6. januar 2016 kl. 09:12\nRasmus Würtz er med sine 397 officielle kampe noteret for femteflest optrædener nogensinde for AaB.\nAaB’s sportsdirektør Allan Gaarde er glad for forlængelsen:\n- Både på og uden for banen er Rasmus Würtz en absolut nøglefigur for os, og med årene er han kun blevet bedre og bedre og en meget væsentlig årsag til vores stærke præstationer igennem de seneste sæsoner.\n- Derfor har det selvfølgelig også været meget vigtigt for os at beholde Rasmus i klubben, og vi ser frem til, at han fortsat skal vise sin store værdi i AaB-trøjen, siger Allan Gaarde\nRasmus Würtz glæder sig ligeledes over beslutningen.\n- Som klub er vi i gang med et spændende projekt, og vi glæder os til et forår, hvor der udover 15 vigtige kampe i Alka Superligaen som minimum også venter os en spændende kvartfinale i DBU Pokalen, slutter Rasmus Würtz.\nHele Nordjyllands Hold, der efter 18 spillerunder indtager andenpladsen i Alka Superligaen, starter forberedelserne til forårspremieren 29. februar i dag.


Stærk start på 2019 for Rotterdam Havn - Transporttidende\nStærk start på 2019 for Rotterdam Havn\nLNG-omsætningen steg kraftigt i første kvartal (Foto: Rotterdam Havn)\nGodsomsætning på næsten 124 millioner i første kvartal.\nRotterdam Havn håndterede næsten 124 millioner tons gods i de første tre måneder af 2019. Det er en fremgang på mere end fem prodent, sammenlignet med første kvartal sidste år.\nNår det gælder containeromsætningen steg den med syv procent til 3,7 millioner TEU.\nDet meddelte havnen i sidste uge ifølge nyhedsportalen mainport.com.\n- 2019 startede fremragende med rekord på godsomsætningen i første kvartal, udtaler havne-selskabets adm. direktør Allard Castelein.\nHan oplyser, at Rotterdam Havn i kvartalet har styrket sin position som knudepunkt for såvel containertrafikken som flydende naturgas (LNG).\nTrods den markante fremgang fastholder Castelein forventningerne til 2019 om en ”lille vækst for hele året”.\nFremgangen i containeromsætningen skyldes øget transittrafik gennem Rotterdam fra de store containerruter til og fra Asien. Det betød, at feedertrafikken steg med 15 procent til 7,3 mil tons.\nDen intraeuropæiske feedertrafik faldt derimod med otte procent til 6,9 mio. tons. En udvikling, der angiveligt skyldes kollapset i samhandelen med Rusland og faldende samhandel med Storbritannien i januar og februar.\nIgen i år indtager LNG positionen som den primære vækstmotor med en stigning i godsomsætningen på 140 procent til 1,8 millioner tons. Et kraftigt fald i eksporten af brændselsolie fra Rusland via Rotterdam til Asien har medført et samlet fald på 7 procent i omsætningen af mineralske olieprodukter.\nSamlet er den flydende bulk dog vokset med knap fem procent til 58,5 millioner tons.\nTørlast-forretningen har været en blandet landhandel. En kraftig stigning i importen af kul, der steg med næsten 16 procent, trækker op. Omvendt trækker et markant fald på jernmalm og skrot på hele 18 procent. Det skyldes angiveligt især et fald i den tyske stålproduktion på fem procent.\nLandbrugsrelaterede tørlaster forblev omtrent uændret, mens øvrige tørlastprodukter – herunder fosfater – steg med næsten 40 procent. Samlet set steg gennemstrømningen af tørlast med næsten fire procent til 19,4 millioner tons. /Smir\nAntal brugere online: 12457


Ny materialepakke: Sammenhæng mellem hjem og dagtilbud i en tid med corona | emu danmarks læringsportal\nALLE OMRÅDER DAGTILBUD Corona – Inspiration til dagtilbud Forældresamarbejde\nMaterialet, som består af et postkort og en plakat, henvender sig til jer som pædagogisk personale. Postkort kan deles ud til børnene, så de kan få det med hjem. Plakaten kan I hænge op i dagtilbuddet. I følgebrevet er der inspiration til, hvordan I kan anvende materialerne til at understøtte sammenhæng mellem hjem og dagtilbud i barnets hverdag.\nSådan bestiller I materialet\nSend en mail til praksiskonsulenterne@stukuvm.dk.\nSkriv ”postkort og plakat” i emnefeltet, og skriv navn, dagtilbuds navn, adresse samt det antal postkort og plakater I ønsker at bestille.\nMaterialerne og forsendelse er gratis.\nI løbet af februar/marts 2021 vil alle kommuner desuden modtage en inspirationspakke med enkelte plakater, postkort og følgebreve.\nPrint selv materialerne\nFølgebrev til dagtilbuddene om plakat og postkort\nHer på emu dagtilbud kan I desuden hente inspiration og læse mere om gode eksempler på pædagogisk praksis i andre dagtilbud i en tid med corona.\nMaterialerne er udviklet af Børne- og Undervisningsministeriet, 2021.


Varemærkelovens § 14, stk. 1, nr. 5 forbyder registrering af varemærker, som er udelukket fra registrering i henhold til lov eller internationale aftaler, hvor Danmark eller EU er part, som giver beskyttelse af oprindelsesbetegnelser eller geografiske betegnelser.\nBestemmelsen vedrører to typer af beskyttede betegnelser, nemlig oprindelsesbetegnelserne og de geografiske betegnelser.\nBeskyttede oprindelsesbetegnelser er kendetegnet ved at produkterne i deres helhed er fremstillet i det afgrænsede område og deres beskaffenhed skyldes hovedsageligt det geografiske miljø med dets naturbetingede og menneskelige faktorer.\nBeskyttede geografiske betegnelser angiver ligeledes hvor produktet stammer fra, men der stilles kun krav om at et enkelt produktionstrin finder sted i det afgrænsede område. Det afgørende for en beskyttet geografisk betegnelse er, at produktet har et særligt ry, renommé eller beskaffenhed og at dette kan henføres til produktets geografiske oprindelse.\nI grove træk kan det siges at forskellen på oprindelsesbetegnelser og geografiske betegnelser er, at produkterne, som er omfattet af en oprindelsesbetegnelse, har en tættere forbindelse til området, end hvad der gælder for geografiske betegnelser.\nSelvom der er en begrebsmæssig forskel på oprindelsesbetegnelser og geografiske betegnelser har denne sondring ikke nogen praktisk betydning, da beskyttelsen, der ydes efter forordningerne, er den samme uanset typen af beskyttet betegnelse.\nHvilken type af betegnelse der er tale om, fremgår af EU-Kommissionens databaser - se eAmbrosia og E-BACCHUS. (De beskyttede geografiske indikationer kan også findes i EUIPOs database GIview).\nDet fremgår af varemærkeloven, at et varemærke ikke kan registreres, hvis det er udelukket fra registrering i henhold til lov eller international aftale, men varemærkeloven beskriver ikke nærmere, hvornår et varemærke er udelukket fra registrering. For at kunne fastslå om et varemærke er udelukket fra registrering, er det nødvendigt at kigge i den forordning som oprindelsesbetegnelsen eller den geografiske betegnelse er omfattet af.\nSelvom den konkrete udformning af beskyttelsen ikke er ens i forordningerne, er beskyttelsen dog den samme. Fælles for forordningerne er, at der ydes fire former for beskyttelse af de registrerede betegnelser:\n- Enhver direkte eller indirekte brug af betegnelsen\n- Enhver anvendelse, efterligning eller antydning af betegnelsen\n- Enhver form for falsk eller vildledende angivelse\n- Enhver anden praksis der kan vildlede forbrugeren med hensyn til produktets virkelige oprindelse\nEU-Domstolen har ved flere lejligheder haft mulighed for at tage stilling til hvordan beskyttelsen skal forstås, og det følger af praksis, at vurderingen af om et mærke strider imod en beskyttet oprindelsesbetegnelse eller geografisk betegnelse går betydeligt videre end den almindelige forvekslelighedsvurdering, idet beskyttelsen blandt andet også omfatter antydninger eller angivelser, som ikke er forvekslelige.\nPå foranledning af Landgericht Hamburg tog EU-Domstolen i C-44/17 således stilling til afgrænsningen mellem de forskellige beskyttelser, og domstolen fastslog at direkte og indirekte brug af en registreret geografisk betegnelse kræver, at den omtvistede bestanddel reelt bruges enten i en form, der er identisk med, eller i fonetisk og/eller visuel henseende ligner den beskyttede betegnelse. I vurderingen af om der foreligger en antydning af en beskyttet betegnelse, skal der, når der ikke foreligger fonetisk eller visuelt slægtskab, eller den beskyttede betegnelse er delvist omfattet af varemærket, tages hensyn til om der findes en begrebsmæssig lighed mellem den omtvistede betegnelse og den beskyttede betegnelse. Der skal hverken ved vurderingen af antydning, eller vurderingen af forbudt falsk eller vildledende angivelse tages hensyn til den sammenhæng betegnelsen bruges i, og der kan ikke lægges vægt på ledsagende betegnelser som kan opklare eller angive varens virkelige oprindelse. Det følger således også af forordningerne, at også brug af en betegnelse ledsaget af udtryk såsom "art", "type", "måde", "som fremstillet i", "efterligning", "smag", "som" eller tilsvarende er en krænkelse af beskyttelsen.\nI forhold til vurderingen af om et varemærke udgør en uretmæssig antydning til en beskyttet betegnelse er det afgørende at vurdere hvorvidt der skabes en association. Det er vigtigt at holde sig for øje, at der ikke behøver foreligge en forvekslingsrisiko, men at det kan udgøre en retsstridig antydning, såfremt forbrugeren forbinder varemærket med den beskyttede betegnelse, jf. C-75/15. EU-Domstolen fastslog endvidere i C-614/17 at også et rent figurmærke kan være i strid med en beskyttet betegnelse, hvis figuren i tilstrækkelig grad leder tankerne hen på den beskyttede betegnelse.\nNår det vurderes om forbrugeren vil opfatte et varemærke som havende en forbindelse til en beskyttet betegnelse, er det ikke tilstrækkeligt blot at vurdere forbrugeren i det pågældende land. EU-Domstolen har i C-75/15 fastslået, at det er nødvendigt at vurdere, om den europæiske forbruger vil opfatte mærket som en antydning i de tilfælde, hvor omstændigheder i den enkelte medlemsstat medfører, at varemærket ikke udgør en antydning i den pågældende medlemsstat. For at sikre den effektive beskyttelse af de beskyttede betegnelser, er det således nødvendigt at vurderingen foretages i forhold til en almindeligt oplyst, rimeligt opmærksom og velunderrettet europæisk gennemsnitsforbruger. I C-614/17 begrænser Domstolen sig dog ikke til denne definition af forbruger og uddyber at den europæiske forbruger også omfatter forbrugere i de enkelte medlemsstater. Det kan således udledes af dommen, at også i de tilfælde hvor forbrugeren i en enkelt medlemsstat opfatter varemærket som en antydning af en beskyttet betegnelse, kan det være tilstrækkeligt til at udløse beskyttelsen i forordningerne.\nModtager Patent- og Varemærkestyrelsen en varemærkeansøgning indeholdende en beskyttet oprindelsesbetegnelse eller geografisk betegnelse, vil styrelsen undersøge, om de varer, der er omfattet af ansøgningen, kan leve op til de krav, der stilles for, at man kan anvende den pågældende betegnelse. Hvis varemærkeansøgningen er ansøgt for varerne vine er det således ikke udelukket, at varerne kan leve op til de krav, der stilles for brug af en beskyttet oprindelsesbetegnelse for rødvin. Er varemærket derimod søgt for hvidvin, men benævnelsen alene kan benyttes for rødvin, vil ansøgningen være i strid med bestemmelserne i forordningerne og dermed udelukket fra registrering, jf. varemærkelovens § 14, stk. 1, nr. 5.\nBeskyttelsen af oprindelsesbetegnelser og geografiske betegnelser følger af følgende forordninger:\nForordning nr. 1308/2013 beskytter oprindelsesbetegnelser og geografiske betegnelser for vin\nForordning nr. 251/2014 beskytter geografiske betegnelser for aromatiserede vinprodukter\nForordning nr. 787/2019 beskytter geografiske betegnelser for spiritus\nForordning nr. 1151/2012 beskytter oprindelsesbetegnelser og geografiske betegnelser for landbrugsprodukter og fødevarer\nOpdateret: 6. august 2021


Nøglehullet på Spisesteder ophører\nForside » Nyheder » Nøglehullet på Spisesteder ophører\nNøglehullet på Spisesteder har nu eksisteret siden februar 2012, og derfor har Sekretariatet for Nøglehullet på Spisesteder lavet en gennemgribende analyse af ordningen, der i høj grad også inkluderer den løbende feedback fra alle vores kunder.\nSekretariatets analyse viser klart, at ordningen desværre ikke er bæredygtig, da den ikke har tiltrukket tilstrækkeligt med spisesteder. Efter 4,5 år på markedet tæller ordningen i dag kun 344 spisesteder, hvilket er langt under forventningerne. Ordningens manglende gennemslagskraft skyldes primært kundernes ressourceforbrug til den daglige næringsberegning og dokumentation samt kravet om uddannelse og årlig betaling.\nDenne situation betyder, at mærkningsordningen ”Nøglehullet på Spisesteder” ophører med udgangen af 2017 - dog med sidste mulighed for ny- og re-certificering d. 31. december 2016.\nInfo til alle vores nuværende kunder:\nGrundet lukningen af Nøglehullet på Spisesteder har alle vores nuværende kunder nu følgende to muligheder:\n1. I kan arbejde videre med Nøglehullet på Spisesteder præcis som hidtil frem til jeres næste årlige kontrolbesøg. Har I eksempelvis haft et årligt kontrolbesøg i juni 2016, kan I arbejde med Nøglehullet på Spisesteder frem til juni 2017.\nHvis I efter planen skal have et årligt kontrolbesøg i oktober, november eller december 2016, vil et ønske om at videreføre ordningen i endnu et år også være en mulighed mod betaling på sædvanlig vis.\n2. I kan også allerede nu melde jer ud af Nøglehullet på Spisesteder og få returneret den del af jeres indbetalte gebyr, som ellers ville dække frem til jeres næste årlige kontrolbesøg.\nHvis I vælger denne løsning, skal I straks fjerne al markedsføringsmateriale, herunder certifikat, klistermærke i indgangspartiet, plakater, eventuel information på hjemmeside osv.\nHvis I har nogle spørgsmål, er I meget velkomne til at kontakte os på kontakt@noeglehulletpaaspisesteder.dk.


Vask og opbevaring af strik – KnitGarden.dk\nHome › Vask og opbevaring af strik\nVaskeanvisning: Uld vaskes i hånden, med mindre man har en vaskemaskine med et meget skånsomt uldprogram, der kan vaske i kuldslået vand. For at undgå at valke den færdige strikmodel bruges kun lidt sæbe. Brug et godkendt uldvaskemiddel. Hold samme temperatur gennem hele vaske- og skylleprocessen, og vask endelig ikke over 28°. Strikmodellen kan med fordel centrifuges let efter vask. Lag modellen i en vaskepose eller et pudevår. Efter centrifugeringen lægges modellen til tørre på håndklæder.\nDet er ikke nødvendigt at vaske en uldmodel tit. Ofte vil det være nok at hænge eller ligge den til luftning i fugtigt vejr. Bomuldsgarner og blandingsgarner med hør og bambus kan tåle højere vasketemperaturer, men vi anbefaler samme vask som uldgarnet.\nTip: Hvis man ikke kender sin vaskemaskine godt og/eller er usikker på, om det færdige stykke arbejde tåler maskinen, kan det være en god idé at gemme sine strikkeprøver/hækleprøver og vaske dem først, inden det færdigt stykke arbejde vaskes i maskinen.\nOpbevaring af garn og strik:\nUld og andre naturfibre er desværre guf for både klædemøl og tæppebiller. Husk derfor at opbevare garn og strik i plastikposer eller tætvævede bomuldsposer. En spand eller plastikbeholder med tætsluttende låg er også velegnet.


Køb tapet fra Arte online - Tapethuset\nArte tapeter har eksisteret siden år 1981, virksomheden er ejet af familien Desart. Deres tapeter pryder væggene i utallige hjem, Arte tapeter bliver solgt i over 80 lande verden over. På grund af deres store udvalg af tapeter kan Arte tapeter bruges i alle hjem og efterlade dig med en hjemmelige og hyggelig følelse. Det belgiske selskab har hovedkontor i Zonhoven, og især kendt for deres gode kvalitet og unikke design. Arte tapeter er det rigtige valg, hvis du foretrækker en eksklusiv og enestående indretning med en imponerende atmosfære.\nDe forudsætter at alle deres nye produkter skal være innovative og trendsættende, samtidig med at de skal være af overlegen kvalitet. Deres trendsættende effekt ses i sær på deres valg af flamingo tapet, i flere farverige nuancer. Arte tapeter bruger meget tid på forskning af nye produktionsmetoder og kvalitetsmaterialer.\nOver halvdelen af Artes tapet produktion fremstilles internt med miljøvenlige processer. Et mindre tal af deres tapet bliver produceret eksternt, men der er høj fokus på de anvender den samme kvalitet og bæredygtighed.\nTapet ARTE Flamingo 31540\nTapet ARTE Flamingo 31541\nTapet ARTE Flamingo 31542


Nyheder fra jagtudvalget » Nova Scotia Duck Tolling Retriever Klub\nNyheder fra jagtudvalget\nfebruar 1, 2022\t februar 1, 2022\nSkrevet af Jagtuvalget\nVi har glædet os til at fortælle, at DKK har godkendt klubbens nye jagtprøvereglement. Reglementet er trådt i kraft pr. 1. januar 2022 og vil således være det reglement, vi kommer til at afholde prøver efter fremadrettet.\nDen helt store ændring er, at vi har fjernet kvalifikationsprøven og i stedet genindført Tollerbrugsprøven, som vi brugte i klubben for en del år siden. Baggrunden herfor er, at kvalifikationsprøven for det første var meget lig begynderklassen, og for det andet – og ikke mindst – fordi der har været et stort ønske om at få Tollerbrugsprøven tilbage. Tollerbrugsprøven vil være adgangsgivende for at stille i begynderklassen på både jagtprøver og working test. Så det er altså en prøve, alle skal igennem for at komme videre i vores prøvesystem.\nTollerbrugsprøven er stort set uændret i forhold til tidligere, idet vi dog har ændret lidt på selve banen, som man går lineføring og fri ved fod efter, og så er der nu kun 25 meters indkald i stedet for 50 meter. Hunden skal være fyldt 9 måneder for at kunne stille på en tollerbrugsprøve.\nTollerbrugsprøven har sit eget reglement, som kan findes her. Dommervejledningen til Tollerbrugsprøven kan også findes her. Dommervejledningen for Tollerjagtprøven er ved at blive tilrettet, og vil senere blive lagt samme sted.\nVores tanke med Tollerbrugsprøven er, at den både kan være en del af vores sædvanlige prøve-set up – dvs. at den kan afholdes ifm. Tollerjagtprøverne – men det er også en prøve, som kredsene kan afholde efter behov. Det kan f.eks. være efter et længere træningsforløb, hvor man har trænet hen imod at kunne bestå Tollerbrugsprøven.\nTidligere havde vi nogle dommere – også interne – der kunne dømme Tollerbrugsprøven. Vi vil række ud til en del af disse for at høre, om de kunne tænke sig at få børstet støvet af skuldrene og komme ud og dømme igen. Derudover kan alle vores tollerjagtprøvedommere dømme en tollerbrugsprøve. Og endelig står der nogle medlemmer klar, der gerne vil uddannes.\nVi arbejder på at filme en tollerbrugsprøve, som vi vil lægge på klubbens hjemmeside. Dette for at I, der ikke kender den fra ”gamle dage” kan få et indtryk af, hvad der kræves.\nDer er også foretaget nogle ændringer i vores jagtprøvereglement. Vi har valgt at gå tilbage til at kræve, at alle afleveringer sker til hånd. Til gengæld har vi løsnet lidt på dette krav i Tollerbrugsprøven, hvor det ifm. aflevering fra vand er tilladeligt, at dummyen afleveres indenfor førerens nærhed/rækkevidde. Men alle bør stadig stræbe efter at få afleveringer til hånd på plads.\nDer er ikke lavet så mange ændringer i jagtprøvereglementet. Der er rettet en del sproglige ups’er, som vi ikke vil gennemgå her.\nDe ting, der er ændret, og som har betydning er:\nVi har valgt at differentiere mht. hvornår man er kvalificeret til åbenklasse. Tidligere har det krævet 2 x 1. præmie i begynderklassen at kvalificere sig til åbenklasse. Dette krav gælder stadig, hvis hunden er under 24 måneder. Hvis den imidlertid er over 24 måneder, vil en enkelt 1. præmie i begynderklassen kunne sende hunden videre til åbenklasse.\nVi har kikket lidt på det vildt, vi bruger og besluttet, at gåsen fremover kun skal forekomme i eliteklassen. Til gengæld har vi både i begynderklassen, åbenklasse og eliteklassen åbnet for, at der kan bruges dykænder mod tidligere kun svømmeænder. I åbenklasse og eliteklassen kan man også være heldig at møde en blishøne.\nUnder præmieringer har vi fjernet muligheden for at blive Bedste Hund i en klasse. I stedet indfører vi HP (Hæderspris). Der er som sådan ingen skriftlige krav til, hvornår man giver en HP til en hund. Man kan sige, at hunden skal lave et stykke arbejde, som i den grad imponerer dommeren. En dommer sagde på et tidspunkt, at hvis man som dommer skal overveje, om en hund skal have HP, så skal den ikke. Der er ikke noget krav om, at der skal uddeles et HP på en prøve. Det er helt op til dommeren. Og der kan uddeles mere en ét HP i en klasse.\nVi har præciseret, hvornår føreren rejser sig fra skjulet, idet vi opdagede, at det var meget forskelligt fra dommer til dommer, hvordan dette blev tolket. Så nu burde der ikke være tvivl. I eliteklassen er der dog mulighed for at lave en masse ”sjov”, så her er det op til dommeren, hvornår føreren må rejse sig.\nVi har givet mulighed for, at der kan skydes ind i søget i begynderklassen og åbenklasse. Dette for at simulere, at der nedlægges vildt, som senere skal hentes.\nVi har lavet et sæt overgangsregler, som ser således ud:\nHvis en hund har deltage på kvalifikationsprøven – uanset resultat – er den kvalificeret til begynderklassen.\nHvis en hund har deltaget i begynderklassen – uanset præmiering – er den kvalificeret til at fortsætte i begynderklassen\nHvis en hund på under 24 måneder har én 1. præmie i begynderklassen, skal den opnå yderligere en 1. præmie for at være kvalificeret til åbenklasse.\nHvis en hund på over 24 måneder har én 1. præmie i begynderklassen, men denne præmiering er opnået mens hunden var under 24 måneder, skal den opnå yderligere én 1. præmie i begynderklassen for at være kvalificeret til åbenklasse.\nFor udenlandske hunde gælder det, at de er kan deltage i den klasse, de er kvalificeret til at deltage i i deres hjemland.\nVi håber, at I tager godt imod reglementet, og JU er naturligvis klar til at svare på eventuelle spørgsmål vedrørende de to reglementer.\nKnæk og bræk til alle i den kommende jagtprøvesæson. Vi ses derude!\nPreviousÅrets hunde 2021


Falcon C25 Momentum - Investering blandt de mest livkide danske aktier\nBaseret på momentum udvælges investeringerne primært blandt aktierne i det danske C25 aktieindeks, dernæst blandt de meste likvide danske large- og midcap aktier. Vi benytter risikojusteret momentum for at opnå lavere tilbagefald og bedre langsigtede afkast – og har siden 2012 markant outperformet C20/C25 indekset.\nAfkast siden feb. 2012 239,2%\nAnnualiseret 20,2% p.a.\nIndeværende år -0,9%\nAfkast per børsluk 15. oktober 2018\nIndre værdi 98,00 per 16. okt kl. 16:00\nFalcon C25 Momentum blev børsnoteret 7. sep. 2017. Afkast før denne dato er faktiske nettoafkast opnået med samme investeringsstrategi fra februar 2012 til børsnoteringen.\nDisclaimer: Investering kan være forbundet med risiko for tab, som ikke på forhånd kan fastlægges. Historiske afkast er ikke en garanti for fremtidige afkast.\nMÅLET i Falcon C25 Momentum er at levere bedre absolutte og risikojusterede afkast end det danske C25 GI indeks. Derudover er det vores mål, at du skal kunne læne dig tilbage og lade os klare arbejdet med investeringerne. Vi ønsker at give dig en langsigtet mulighed for et rigere liv, både i kroner og øre og i forhold til de oplevelser, interesser og relationer, du i stedet kan skabe og bruge tiden på.\nSTRATEGIEN er løbende at omlægge porteføljen via risikojusteret momentum, således at der opnås eksponering mod de mest likvide danske aktier i large- og midcap segmentet, der giver de bedste risikojusterede afkast.\nFORDELENE ved at have Falcon C25 Momentum i porteføljen er, at du får diversifikation på strateginiveau og samtidig kan få del i de merafkast, som momentum i årelange perioder har givet – både i teori fra akademisk hold samt i praksis i Falcon Invest.\nFalcon C25 Momentum som porteføljeelement\nMød os til et 1-times gå-hjem-møde og få mere information om Falcon Invest fordelene SE BYER OG DATOER\nMød Andreas Linde\nInvestor i Falcon C25\n& Falcon Europe\nMød Finn Støy\nInvestor i Falcon Flex\nFinanstilsynet FT-nr.: 24.326.002\nAktier i det danske C25-indeks samt de meste likvide danske large- og midcap aktier.


31.03.07 – Headbangers Ball – Store Vega – diskant.dk\nKoncertanmeldelser 01/04/2007 11/04/2009\n31.03.07 – Headbangers Ball – Store Vega\nEn blandet metallisk fornøjelse\nDer var lagt op til et frontalangreb på øregangene lørdag aften i Store Vega. For at fejre tilbagekomsten af det legendariske MTV-metal-program Headbangers Ball var Gang Green, Invocator, Suffocation og Volbeat nemlig hyret til at indtage scenen – alle foregangsmænd på hver deres område.\nDer blev lagt ud med det amerikanske hardcore punkband Gang Green, der måske ikke klinger så velkendt i de flestes ører. Det er da også mest af alt et afdanket Boston-band, hvis seneste albumudgivelse ligger helt tilbage i 1997, men som dog var halvstore engang og blandt andet turnerede med mægtige Social Distortion. Det eneste medlem af Gang Green, der har været med i hele bandets levetid er sanger og guitarist Chris Doherty, og bedømt ud fra aftenens koncert forstår man egentligt godt hvorfor de andre medlemmer er faldet fra. For en kedeligere forsanger med en mere dødssyg stemme skal man lede længe efter. Alt i alt er Gang Greens optræden hurtigt glemt, og bandet skulle nok være blevet i firserne, hvor deres musik muligvis ville passe godt ind. Og jeg havde faktisk glædet mig til denne del af aftenen. (2/10).\nEfter Gang Greens små 25 minutter på scenen var det danske Invocators tur. Invocator var med sanger/guitarist Jacob Hansen i spidsen en af pionererne inden for den danske thrashscene i starten af halvfemserne. Der var en helt anderledes glæde at spore i Invocators melodiske, nærmest poppede, thrash end hele det øl- og sexfikserede Gang Green nogensinde vil kunne mønstre. Musikken var langt mere tilgængelig end det var tilfældet i bandets storhedstid i midthalvfemserne, hvor undertegnede bl.a. så dem varme op for Paradise Lost i Esbjerg. Ofte mindede musikken om Anthrax med John Bush på vokal, men udover disse tidspunkter, så klædte den mere velfriserede musik desværre ikke bandet så godt. Forventningerne var i hvert fald i retning af lidt mere vildskab. (5/10).\nDe amerikanske dødsmetallere Suffocation var næste band på scenen. Som det også er tilfældet med Gang Green og Invocator et band, der har sin storhedstid en del år bag sig. Det skulle dog ikke forhindre dem i at levere en forrygende koncert, hvor flere af koncertgængerne med garanti fik sig en gedigen overraskelse da skaldede Frank Mullen åbnede munden første gang og leverede en omgang ond ond growl. Frank Mullen er indehaver af en af de bedste og reneste growls i genren – og det er ikke helt uvæsentligt i en genre som dødsmetal. Indtrykket var, at mange af aftenens koncertgængere ikke var vant til at høre den slags musik. Alligevel lod de fleste sig rive med af den karismatiske vokalist, der virkelig fyrede et godt show af. Derudover var det dejligt med en sanger der var befriet for at skulle bære rundt på et instrument, og derved havde mere tid til publikum. (7/10).\nDet sidste band, der gik på scenen i det udsolgte Store Vega var Volbeat (billedet), som da også var dem langt størstedelen af publikum var kommet for at se – og de fik hvad de kom efter… Bandleder Michael Poulsen var i et storartet humør, og har med tjansen som åbner af Orange Scene på årets Roskilde Festival samt kæmpe succes med det nye album Rock The Rebel / Metal The Devil da heller ikke grund til andet. Bandet blev mødt med begejstrede tilråb fra salen, og de kvitterede med en løssluppen omgang rock n’ roll, der fik temperaturen i Vega til langt over det svedige. Det hele resulterede i, at de første 10-15 rækker hoppede og dansede og det meste af salen skrålede med på flere af de catchy melodier et oplagt Volbeat kastede af sig. I Volbeat har Danmark i høj grad fået sig en værdig ambassadør for den danske metalscene. (8/10).\nMan kan undre sig en hel del over sammensætningen af bands til denne aften kan. Hvad har meningen været? Hvorfor bands, der udover Volbeat fejrede deres storhed for så mange år siden? Hvorfor denne diversitet i genrer? osv. Sammensætningen skæmmede i høj grad en ellers vellykket koncert. Når der nu tales så meget om en dansk metal-bølge, så ville det måske have været oplagt med en præsentation af fire danske bands.\nHeadbangers Ball får i øvrigt repremiere på MTV den 5. april. Værten er selvsagt ikke længere den skønne Vanessa Warwick, men derimod Anne Lindfjeld, der tidligere har været medvært til Danish Metal Awards og som viser sine mange tatoveringer frem som pinup model.\nGang Green, Headbangers Ball, Invocator, Suffocation, Volbeat\nVolbeat: The Strength / The Sound / The Songs\nForrige indlæg23.03.07 – Bonnie Prince Billy – Store Vega\nNæste indlæg12.04.07 – Akron/Family – Lille Vega


10 kvinder der sparker røv | kino.dk\n3 år siden - af Mette Olsen, Foto: UIP\nCharlize Theron kan sparke røv. Hun kan sparke MEGA MEGET røv og har udfoldet sine talenter i flere roller. Mest betaget har jeg været af hende som Imperator Furiosa i Mad Max: Fury Road, hvor hendes præstation, i mine øjne, stjæler filmen.\nI anledning af den biografaktuelle Atomic Blonde, hvor Charlize spiller en MI6-agent under Den kolde krig i Berlin, kommer her min personlige liste over 10 kvinder, der sparker røv på film. Listen kunne sagtens have været længere, for let’s face it: Kvinder er ikke jomfruer i nød, og de behøver ikke at være sidekicks eller blive reddet af Tarzan.\nSigourney Weavers Ellen Ripley\nEllen Ripley er indbegrebet af en heltinde og en af de mest prominente kvindelige hovedroller på det store lærred. Hvis jeg nogensinde bliver sendt til rummet og lander på en planet fyldt med aliens, så håber jeg, at min hjerne bare kan huske en brøkdel af alle de smarte tricks og stunts, som Ellen Ripley formår at præstere i kampens hede. Man kommer ikke udenom Sigourney Weavers Ripley, når man snakker om stærke og seje kvinder på film. Især en scene i Aliens er stadig utroligt skarp i min hukommelse, og jeg behøver vidst ikke at sige mere end ”Get away from her, you bitch!”\nLinda Hamiltons Sarah Connor\nSarah Connor er efterhånden blevet spillet af en del skuespillere siden Linda Hamilton. Emilia Clarke spillede hende senest i Terminator Genisys og i tv-serien 'Terminator: The Sarah Connor Chronicles' er det Lena Headey i den bærende rolle. Men Linda Hamilton gør det nu bedst i to første Terminator-film. De fleste husker måske filmene for Arnold Schwarzenegger, som først ond robot og så god, men Lindas præstation er i min bog lige så huskværdig. Og nej, det er ikke fordi, at hendes 80er frisure er umulig at glemme.\nUma Thurmans Beatrix "The Bride" Kiddo\nTarantinos Kill Bill: Vol. 1 står stadig som en af de første film, jeg så, hvor jeg opdagede, hvad filmmediet er i stand til at vise. Filmen er et mesterværk, og Uma Thurman har klart haft en indflydelse på dette. Selvom filmen er utrolig voldelig, så er det fascinerende at se en kvindelig hovedrolle så målrettet for at opnå hævn. Hendes jagt på Bill og hævntørst får The Bride til at skinne på lærredet, og lad os ikke glemme Thurmans martial-art kampscener, der føles totalt out of this world. Hun er ALT for COOL, når hun svinger samurai sværdet i flere kampscener. Lad os heller ikke glemme den gule heldragt. Den er da også ret ikonisk, ikke?\nGal Gadots Diana, alias Wonder Woman\nDet er ikke lang tid siden, at jeg tog i biografen med absolut ingen forventninger, for at se DC Comics' Wonder Woman. Efter de forrige fiaskoer i superhelte-universet, troede jeg virkelig ikke på, at der ville være noget som helst i filmen, der kunne efterlade mig imponeret. Men jeg tog kraftigt fejl! Wonder Woman er en af de mest positive filmoplevelser, jeg har haft længe. Gal Gadot er uimodståelig som Diana, og jeg kan ikke huske, hvornår jeg sidst har følt female empowerment på så højt et niveau. Da jeg gik ud af biografsalen, havde jeg kun én ting på hjernen: "Who run the world? GIRLS!”. Flere kvindelige superhelte, tak!\nMilla Jovovichs Alice\nResident Evil-franchisen er måske blevet malket lidt for længe, men Milla Jovovich bliver aldrig kedelig at se på. Hun har bekæmpet flere zombier, og andre lignende deforme skabelser fra filmens univers, end jeg kan tælle. Det er "Alice i zombieland", og man ønsker bare, at hun en dag vågner op, og det hele er en drøm. Alice kæmper og kæmper, og hendes præstation gør det værd at se hele franchisen.\nJennifer Lawrences Katniss Everdeen\nJennifer Lawrence bliver i The Hunger Games kastet ind i det årlige dødsspil flere gange, og det er klart en af de mere succesfulde young adult-franchiser. Det skyldes hovedsagligt Jennifer Lawrence, som i alle fire film står stærk og overbevisende som Katniss Everdeen – og hun er voldsomt troværdig, også i forhold til bøgerne. Det er en underholdende filmoplevelse at se hende bekæmpe alle skurkene, og hvordan hun løfter et ødelagt samfund og gør folk i stand til at kæmpe for friheden.\nCameron Diaz, Drew Barrymore og Lucy Lius Charlies Angels\n“Goodmorning Chaaaarlie!” De her tre kvinder har jeg alt for meget kærlighed til, så jeg blev nødt til at have dem med, selvom det ikke er én karakter, men tre engle: Natalie, Dylan og Alex. Dynamikken mellem de tre fungerer, måske mest vellykket i den første film, men ligesom De Tre Musketerer komplimentærer de hinanden, både når de skal nedlægge skurke, men også uden for kampens hede. Franchisen skal genindspilles i 2019, og jeg glæder mig til at se, hvem der skal overtage de tre hovedroller. Og lad os ikke glemme Bosley!\nAngelina Jolies Lara Croft\nAngelina Jolie har længe været i spidsen for seje action-kvinder og har haft flere sparke-røv roller, som i Mr. and Mrs. Smith, Salt, Wanted og Gone in Sixty Seconds. Men Tomb Raider er bare en af mine favoritter og vækker nostalgi hos mig. Efterfølgeren efterlod ikke det største indtryk, men i den første film blev man jo en lille smule forelsket i hende. Ikke kun hendes kampudstyr og tætsiddende dragter forstærker hendes udstråling, men også hendes intellektualitet og arkæologisk interesse. Det er da ret sexet!\nGina Caranos Mallory Kane\nHaywire har et overflod af kampscener, hvor det selvfølgelig er koreograferet, men uden brug af overdrevne virkemidler, og overlader Gina Carano til slåskampe med hendes styrke og næver. Det er en nydelse at se på, især iblandt de tusindvis af actionfilm i dag, hvor klipningen enten går alt for hurtigt, eller der er alt for meget tjubang og larm til stede, til at man kan nyde at se på kampscenerne. Realistisk action er fedt, men det er også ret sejt, når Trinity flyver i luften i The Matrix... you get the point.\nScarlett Johansons Natasha Romanoff\nJeg kunne let have valgt andre kvinder, der har gjort det fantastisk i en bærende hovedrolle, som fx Daisy Ridleys Rey fra Star Wars: The Force Awakens. Men Scarlett Johanssons Natasha Romanoff er blevet valgt, mest for at sætte fokus på, at hun MÅ OG SKAL HAVE sin solofilm! Nu! Kom så i sving Marvel! Natasha blev introduceret i Iron Man 2, og i den første The Avengers fik hun udfoldet sine talenter under sit andet alias, Black Widow. Forhåbentlig kan Marvel lære af DC Comics efter den store succes med Wonder Woman. Det ser dog lovende ud med Captain Marvel, hvor Oscar-vinderen Brie Larson har titelrollen. Så de bevæger sig i den rigtige retning – det må bare godt gå hurtige!\nHvad siger I til de 10 kvinder? Og hvilke er jeres ynglings sparke-røv kvinder på film?\nEt par udskiftninger\nDet er ikke unormalt at der fejl-castes når der skal vælge seje kvinder, men ovenstående liste er god.\nJeg ville tage følgende ud:\nOg så er jeg ikke bekendt med (har ikke set filmene):\nInd til disse film er set så vil jeg sætte følgende tre ind:\nGeena Davis som Samantha Cane i the Long Kiss Goodnight\nJenette Goldstein som Vasquez i Aliens\nAngående manglende kvindelige superhelte\nDet kan i den grad skyldes en mand ved navn Ike Perlmutter. Perlmutter var CEO hos Marvel Entertainment og har været imod kvindelige superhelte fra dag et. Han stod over Feige og har sat bremsen klods i erhvert forsøg. Han mener ikke kvindelig superhelte ville sælge godt i merchandies. Feige har nu fået større kontrol vil det blive bedre. Bare se på Spiderman's cast - meget mere diversed. Mordo er sort osv. Vi er på vej\nGeena Davis giver\nden som sørøver i Cuththroat Island og hitwoman i The long kiss goodnight.\nPiger der sparker røv\nOkay, hun er så ikke helt endnu en kvinde i Kick-Ass, men til gengæld er hun nok noget af det sejeste, jeg har set på film. Det er selvfølgelig Chloë Grace Moretz som Hit Girl :-)\nNår der nu er så mange tvivlsomme på listen, så undrer det mig at Kate Beckinsale ikke er nummer et for sin rolle i Underworld. Nok den sejeste kvindelige karakter ever, og én af de få som virker realistisk og ikke irriterende -Fantastisk castet :)


Urimelige afgifter på mandler! Spis dig sund med mandler\nEr de danske afgifter på mandler rimelige? Her har du gode sunde grunde til at spise mandler\nEr de danske afgifter på mandler rimelige? Afgifterne er sat på mandler fordi vi spiser meget marcipan, hvor hovedingrediensen er mandler. Derfor er det nemt for staten at hive en stor afgift ind på mandler da det er en fast ingrediens i vores jule-slik. Synes du det er rimeligt at du skal beskattes når du gerne vil være sund? Tænk over det før du sætter dit kryds i stemmeboksen eller skriv en klage til din lokale politiker via facebook eller twitter…\nLæs også mere om de høje afgifter og skatter på slik og nødder på Bt.dk\nLæs mere om afgifter på mandler og nødder på Politiken.dk\nMandler og sunde nødder burde være en fast ingrediens eller snack i vores daglige kost.\nMandler er fulde af sunde fedtsyrer, E-vitamin, kobber, magnesium og proteiner.\nI sydeuropa er de da også en integreret del i mange af dagligdagens retter – og det menes også at være en del af forklaringen på de hjertesunde effekter af det vi kalder Middelhavskosten.\nFor selv om 39 procent af mandler er fedt, så er det sundt fedt. Omkring 70 procent af fedtet er enkeltumættet fedt, som også er det, der gør olivenolie så sundt for hjertekar-systemet.\nHer er 8 sunde grunde til at spise en håndfuld mandler dagligt.\n1. Mindre mavefedt\nForskere fra Pennsylvania State University præsenterede i maj 2014 et lodtrækningstudie, hvor halvdelen af 52 voksne med forhøjet LDL-kolesterol fik 42 gram (1,5 ounce) mandler, mens den anden halvdel fik en kulhydrat-rig snack med lige så mange kalorier.\nSelv om forskerne ikke konstaterede nogen forskel i de to gruppers samlede kropsvægt, viste mandlerne sig at reducere deltagernes farlige fedtophobning omkring organerne og reducerede også deres fedtprocent og taljemål i forhold til den kulhydrat-rige snack-gruppe.\nSelv om undersøgelsen kun var seks uger lang tyder de foreløbige resultater på, at mandler kan hjælpe med at mindske abdominal fedt, der er en risikofaktor for metabolisk syndrom.\nMandlers høje indhold af magnesium kan medføre sænknng af blodtrykket. Mandler indeholder cirka 275 mg magnesium pr, 100 gram og det vil sige at en stor håndfuld kan give dig en femtedel af dit daglige behov for magnesium.\nOg ifølge en meta-analyse fra University of Hertfordshire i 2012 sænker magnesium blodtrykket og jo mere du indtager, des mere sænkes blodtrykket.\nMandlers indhold af det såkaldte plantesteroler kaldet stigmasterol kan tilsyneladende forhindre Alzheimers.\nDet mener forskere fra Saarland University, der har undersøgt, hvordan plantesteroler har indflydelse på forkalkning i hjernen, som er forårsaget af kolesterol.\nIfølge undersøgelsen hæmmer stigmasterol produktionen af de beta-amyloid-proteiner, der spiller en vigtig rolle i udviklingen af Alzheimers.\n“Stigmasterol har en effekt på en række molekylære processer: det sænker enzymaktivitet, hæmmer dannelsen af proteiner impliceret i udviklingen af Alzheimers sygdom og det ændrer strukturen af cellemembranen,” forklarer Dr. Marcus Grimm, der er chef for Experimental Neurology Laboratory…Læs mere\nEn daglig portion mandler kan på ganske kort tid forbedre overvægtiges risiko for hjertekar-problemer.\nDet viser en undersøgelse af mandlers påvirkning af helbreddet fra School of Life and Health Sciences på Aston University i Birmingham, England, hvor forskerne konstaterede at nødderne især forbedrer blodstrømmen.\nForskerne testede virkningerne af en kortvarig mandel-beriget kost på raske unge og midaldrende mænd og på en gruppe unge mænd med forhøjet risiko for hjertekar-problemer som for højt blodtryk eller overvægt.\nEn kontrolgruppe spiste, hvad de normalt ville, mens en anden gruppe, skulle spise 50 g mandler om dagen i en måned.\nVed afslutningen af undersøgelsen havde gruppen, der spiste en mandel-beriget kost højere niveauer af antioxidanter (alpha-tocopherol) i deres blod, forbedret blodgennemstrømning og lavere blodtryk, der alt sammen kunne reducere deres risiko for hjertesygdomme…Læs mere\nMandler sikrer et lavere og mere stabilt blodsukker hos type 2 diabetikere.\nEn systematisk gennemgang af 12 tidligere kliniske forsøg med i alt 450 deltagere fandt, at omkring 56 gram nødder dagligt forbedrede de to centrale markører for blodsukker: HbA1c test, som måler blodsukkeret i løbet af tre måneder, og fastende glukose test, hvor patienterne ikke får lov til at spise eller drikke noget udover vand i otte timer, før deres blodsukkerniveau testes…Læs mere\nSpiser du dagligt en håndfuld mandler eller andre nødder reducerer du risikoen for en række dødelige sygdomme og din samlede dødsrisiko.\nDen hidtil største undersøgelse af sin art viser, at dødeligheden over en 30-årig periode faldt med 20 procent i forhold til personer, der aldrig spiser nødder.\n“Den mest åbenlyse fordel var en reduktion på 29 procent i antallet af dødsfald som følge af hjertesygdomme,” siger dr. Charles S. Fuchs, der er direktør for Gastrointestinal Cancer Center på Dana- Farber og hovedforfatter af rapporten.\n“Men vi så også en betydelig reduktion – 11 procent – i risikoen for at dø af kræft,” tilføjer Fuchs.\n“Jo flere nødder folk spiste, jo mindre sandsynligt var det at ville dø i løbet af den 30- årige periode,” forklarer dr. Ying Bao, der er forskningsdirektør ved Brigham and Women’s Hospital samt rapportens første forfatter.\nResultaterne viste at dødeligheden faldt for hver ounce (28 g), deltagerne spiste:\nEn portion nødder mindre end en gang om ugen medførte en syv procent reduktion i dødeligheden en gang om ugen medførte en 11 procent reduktion\nto til fire gange om ugen medførte en 13 procent reduktion\nfem til seks gange om ugen medførte en 15 procent reduktion\nsyv eller flere gange om ugen medførte en 20 procent reduktion i dødeligheden.\nRisikoen for kræft i bugspytkirtlen bliver mindre i takt med mængden af mandler og andre nødder du spiser.\nI et forsøg viste det sig at 28 gram nødder mindst to gange om ugen medførte en 35 procent mindre risiko for kræft i bugspytkirtlen i forhold til kvinder, der næsten ikke spiste nødder.\nMandler har også et højt indhold af et stof med navnet inositel hexaphosphate, som kan reducere risikoen for prostatakræft hos mænd.\n“Undersøgelsens resultater var virkelig dramatiske. Vi konstaterede en drastisk reduceret tumorvækst, primært som følge af de antiangiogene effekter af IP6,” siger dr. Komal Raina om undersøgelsens museforsøg… Læs mere\nMandler har et højt indhold af arginin, der er en aminosyre som kroppen producerer i forbindelse med fordøjelsen af protein. Det findes i store mængder i sperm og har vist sig at hjælpe ved et lavt sædtal og dårlig motilitet. I høje doser medvirker arginin også til at udvide arterier, hvilket fører til bedre erektioner… Læs mere\nDe bedste kilder til arginin er dog rødt kød, som indeholder mest protein.\nLæs hele blogindlægget på kildens hjemmeside: 8 sunde grunde til at spise mandler – Klog Kost\nUdgivet i 3. maj 2015 3. maj 2015 Forfatter Mark BarnerKategorier Allergi, Mad, Sundhed, Tips til livet, VidenTags afgifter, afskaf afgifterne, kost, Mad, mandler, marcipan, nødder, politik, SKAT, slik, sundhed\nForrige Forrige indlæg: 78 årig Vegetar og bodybuilder har måske svaret på hvordan du lever længe og sundt!\nNæste Næste indlæg: Utrolig Ballet Magi – Trylleshow på tåspidser – Det har du aldrig set før!


Indretningstips fra én nabo til anden – Nabovenskab\nIndretningstips fra én nabo til anden\nHus & HjemNabo september 23, 2017 0\nI et nyt år er det tid til at se fremad og omgive sig med produkter, som giver positivitet. På nettet kan man købe både brugskunst og interiør til billige priser og samtidig holde kvaliteten. Det kan være at man vil ændre stil og fortælle en ny historie om sig selv. Med belysning kan man starte fordi lyset kan ændre sig afhængig af lampen. Det sammen gælder for elektronik, hvis du ønsker en anden lydoplevelse.\nLÆS OGSÅ Nogle indretningsråd fra min nabo\nMan kan hurtigt skabe sig en ny atmosfære i hjemmet med noget nyt elektronik eller ved at skifte farve på sit interiør – lidt ad gangen eller det hele på en gang. Det kan også være, at man gerne vil fortælle, at man er gået ind i det nye år som person ved at vælge at se på tøj til drenge i stedet for brugskunst. Det kan gøre en forskel, hvis man gerne vil mærke at man gør noget andet end før.\nDet er også gode gaveideer at se på tøj til drenge, hvis det skal være noget andet end belysning som gør lykke. Igen kan man gå online og finde den helt rigtige inspiration, som kan omsættes til gaver og opmærksomheder, der kan understrege personligheden hos piger og drenge.


Implementering af kirurgisk robot på Bispebjerg Hospital har været en kæmpesucces - Promentum A/S\nHvordan omstiller man sig i en kompleks hverdag, når der pludselig lander et stort implementeringsprojekt på ens bord? Og hvordan sikrer man, at man lykkes med det? Det ved Lars og Ditte fra Bispebjerg Hospital alt om.\nSiden marts i år har man kunne blive opereret af en robot på Abdominalcenter K på Bispebjerg Hospital.\nHer foretager man operationer i mave-tarmsystemet, og med robottens ankomst er operationerne blevet meget mere skånsomme for patienterne. Det skyldes, at robotten kan vinkle operationsinstrumenterne på måder, som det ikke var muligt før. Det gør indgrebene meget mindre, og med mindre indgreb minimerer man påvirkningen af kroppen, hvilket giver kortere indlæggelsestider og genoptræningsforløb.\nImplementeringen af robotten har allerede været en stor succes, og det til trods for, at det er sket på rekordtid.\nFor selvom robotten har været på ønskelisten i mange år, så var dens ankomst alligevel lidt uventet, fortæller ledende overlæge Lars Tue Sørensen:\n”Vi har efterhånden arbejdet på en robotstrategi i nogle år, men det kom som lidt af en overraskelse, da vi fik at vide, at nu ville vi få en robot. Som regel kan der gå lang tid fra en beslutning træffes, til den bliver effektueret. I det her tilfælde gik der kun et par uger”.\nCorona åbnede døren for robot\nÅrsagen, til at det pludselig gik så hurtigt, skulle findes i den verdensomspændende pandemi.\nCorona-situationen afstedkom budgetomlægninger, og i slutningen af året opstod en finansieringsmulighed, der skulle udnyttes hurtigt. Derfor blev handlen lukket hurtigt og Bispebjerg Hospital kunne anskaffe robotten langt tidligere end planlagt.\nOmend det naturligvis vakte glæde hos Lars Tue Sørensen, reducerede den pludselige beslutning om at anskaffe robotten også afdelingens forberedelsestid til et minimum:\nDet gik så hurtigt med at få anskaffet robotten, at den kom, før vi vidste, hvordan vi ville gribe implementeringen an\n“Vi håbede selvfølgelig, at det ville ske en dag, men vi var ikke forberedte på, at det skulle være nu. Forhandlingerne om robotten sluttede i starten af december og to uger efter stod den her. Derudover stod vi midt i en covid-nedlukning, så vores fokus var et helt andet sted”.\nKlar eller ej, nu var robotten der, og det betød, at man skulle gøre klar til at tage den i brug. Første skridt til det var at udarbejde en implementeringsplan. Den var færdig i starten af januar, og den detaljerede plan beskrev blandt andet, hvor mange operationer, der skulle foretages om dagen, hvor ofte der skulle være opfølgningsmøder og hvad der skulle rapporteres til de møder. Nogle vil måske indvende, om det virkelig var nødvendigt med så detaljeret en plan, men der er hverken Ditte Gundorph Olesen eller Lars Tue Sørensen i tvivl:\n”Vi ændrede planen nogle gange undervejs – det bliver man nødt til. Blandt andet er den instruktive del til lægerne blevet ændret, men det at vi havde en tydelig og detaljerig plan for, hvad der skulle ske, hvornår og hvordan, det gjorde folk opmærksomme på, hvor vigtigt det var, at de var loyale over for processen. Det er jeg ikke et sekund i tvivl om” fortæller Lars Tue Sørensen og projektleder Ditte Gundorph Olesen fortsætter:\n”Planen gjorde det nemt at kommunikere tydeligt undervejs og sikrede, at vi hele tiden havde det fornødne overblik, som var helt afgørende for at kunne lykkes med så kort tidshorisont. Hvis vi skulle lykkes, skulle vi være på tæerne konstant for at sikre, at folk fik gjort det, der var nødvendigt for at lykkes. Her hjalp planen til at prioritere og tydeliggøre konsekvenserne, hvis tingene skred”\nUddannelse i projektledelse gav store fordele\nUdover selve planen for ibrugtagning af robotten, så lå der også et stort planlægningsarbejde inden da. For robotten skulle have en stue, den kunne operere på, nogle instrumenter at operere med samt noget uddannet personale, der kunne manøvrere den.\nPlanlægningen tog Lars Tue Sørensen sig af, mens afdelingssygeplejerske Ditte Gundorph Olesen tog sig af projektledelsen:\n”Før vi kunne tage robotten i brug, var der en masse ting, der skulle ordnes. Dels skulle vi have indrettet en stue til robotten, der levede op til operationskravene, hvilket var et ret stort ombygningsprojekt”.\nTil at styre ombygningsprojektet trak Ditte Gundorph Olesen på sine tidligere erfaringer med udviklings- og implementeringsprojekter i sundhedsvæsenet. Hele værktøjskassen kom i brug, og i særdeleshed den interne milepælsplan, såvel som den milepælsplan byggelederen for ombygning af robotstuen havde lavet:\n”Ombygningen skulle ske i uge 7, hvor der er vinterferie, og hvor vi er nede i aktivitet. Det kunne kun være i den uge, så jeg udarbejdede en milepælsplan, der skulle hjælpe os med at overholde tidsfristerne – for det skulle vi.”\nMed milepælsplanen i hånden kunne Ditte Gundorph Olesen sørge for, at aftalerne med byggeledere og håndværkere blev overholdt. Begyndte tingene at skride, ville hun nemlig være nødt til at eskalere det opad, idet en forsinkelse af ombygningen ville have store konsekvenser for den videre aktivitet. Og den viden hjalp på arbejdstempoet:\nDer var en enkelt gang, hvor jeg måtte henvise til milepælsplanen og fortælle håndværkerne, at hvis ikke de rubbede neglene, så måtte jeg tage det med videre til cheferne.\n“Det satte gevaldigt fut i arbejdet. Dagen efter kom jeg så med kaffe og chokolade for at bevare den gode stemning,” siger Ditte Gundorph Olesen smilende.\nUdover ombygningen har hun også medvirket til at skabe rammerne og retningen for at sygeplejerskerne med klinisk specialfunktion og de indkøbs- og udstyrsansvarlige, kunne løbe med bolden til relevante samarbejdspartnere, og bearbejde både økonomiske rammer, flow-beregninger og praktiske håndtering af de nye instrumenter og det nye udstyr. Det fordrede et samarbejde på tværs af organisationen med blandt andet kirurger og dem, der laver instrumenterne. Også her har hendes viden om projektledelse været særdels gavnlig:\n”Hele interessentarbejdet har krævet rigtig meget koordinering og ledelse. Det har hele tiden været en vekslen mellem at vide, hvornår man skal lede opad, nedad og til siden.”\nAlle de her ting er noget, jeg har taget med mig fra min projektlederuddannelse, så jeg vil sige, at den har været guld værd\nTillid gav godt samarbejde\nNoget af det der har gjort, at projektet har forløbet så gnidningsfrit, har været det gode samarbejde mellem Lars Tue Sørensen og Ditte Gundorph Olesen.\n”Lars har været ekstremt god til at være der, når jeg har haft brug for det. Hvis jeg for eksempel er stødt på en stopklods, så har han været god til at lytte, og sammen har vi diskuteret, hvordan den stopklods kunne fjernes. Herefter har Lars taget vores løsning med videre og løst udfordringen” siger Ditte Gundorph Olesen.\nLars Tue Sørensen istemmer:\n”Jeg har set Ditte som en særdeles værdifuld samarbejdspartner gennem hele projektet. Dels fordi hun er dygtig, til det hun laver, men også fordi det har været hende, der har været tættest på opgaven. Hun hører det, der bliver sagt mellem linjerne fra sine umiddelbare samarbejdspartnere, og det er tit der, løsningen ligger. Det kan være problemstillinger som, at der er nogen, der ikke har beføjelser helt afklaret med deres ledere eller det kan være nogle økonomiske udfordringer.\nSådanne ting når sjældent mig eller andre på ledelsesniveauet, så der er det jo guld værd, at have en nøglemedarbejder som Ditte, som man har tillid til.”\nTillid har i det hele taget spillet en enormt stor rolle i deres samarbejde og for projektets succes:\n”Hver gang der har været noget, der skulle afklares på ledelsesniveau, så har Lars været en kæmpe opbakning. Samtidig har han vist mig og mit fantastiske team af sygeplejersker utrolig meget tillid til, at vi kunne løse de udfordringer, vi skulle og kunne” siger Ditte Gundorph Olesen og Lars Tue Sørensen supplerer:\n”Ditte og jeg har den samme løsningstilgang. Der er nogle overordnede værdier og principper, som vi begge har navigeret efter, der gør, at vi begge har den fornødne opmærksomhed på at hjælpe vores medarbejdere. For at en implementering skal lykkes, er det afgørende, at de medarbejdere, der skal levere på opgaven internt, oplever, at de bliver set og hørt, at de bliver inddraget og at de føler, de har indflydelse på processen. Og på den front har Ditte og jeg været helt på bølgelængde.”\nHvis Lars og Ditte skal pege på en anden ting, der har været med til at gøre projektet til en succes, så er det den grundige planlægning og stærke samarbejde på tværs af de forskellige involverede teams:\nJeg mener, at vi er lykkedes med det her projekt, fordi vi har været så dygtige til at planlægge\nVi har lavet grundige og håndterbare planer, som vores samarbejdspartnere på tværs af afdelingerne har kunnet få stukket i hånden og så forholde sig til dem.\nVores milepælsplaner har eksempelvis været guld værd. De har tydeligt vist os og vores samarbejdspartnere, hvad vi skulle nå, hvornår vi skulle være bekymrede for, om tingene skred, samt hvilke leverancer der skulle gives” siger Ditte Gundorph Olesen og fortsætte: ”Her spiller vores stærke samarbejde på tværs af de forskellige teams en vigtig rolle. At vi hver især har været gode til at lede hver vores del, været tro mod de planer vi lagde – og åbne for at finde løsninger på udfordringer undervejs – hele vejen rundt, betyder alt”.\nDe detaljerede planer gjorde det nemt at have en tydelig kommunikation om, hvad rammerne var, hvad der kunne diskuteres og hvad der ikke kunne. Planerne affødte også nogle klare rammer for ansvar og forventninger, der i sidste ende har været afgørende for motivation og ejerskab hos medarbejderne:\n”Jeg tog en snak med det personale, der var udvalgt til at arbejde med robotten og sagde ”I er den udvalgte gruppe, I er noget særligt, derfor er det jer, der skal gøre det her”. Det gjorde jeg for at skabe motivation hos dem, men det bevirkede samtidig, at jeg også skulle sørge for, at de, der ikke var blevet udvalgt, fortsat følte sig som en del af gruppen. Det var en udfordring, men jeg synes, vi lykkedes med at inkludere alle” siger Lars Tue Sørensen.\nSucces avler medarbejdertilfredshed\nOg noget tyder på, at han har ret. Det er i hvert fald både hans og Dittes klare fornemmelse, at både de medarbejdere, der har været en del af projektet, men også dem, der ikke har været, har følt sig set og hørt.\nDet faktum at projektet er blevet en succes, har desuden givet Lars og Ditte en masse på legitimitetskontoen:\n”Det er klart, at i og med at implementeringen er blevet så stor en succes, som den er blevet, har gjort, at såvel medarbejderne som vores samarbejdspartnere på tværs af organisationen har større tillid til, at de fremtidige projekter, som vi kommer til at søsætte, vil blive lignende successer” siger Lars Tue Sørensen, og fortsætter:\n”Hvis medarbejderne i starten var lidt usikre og skeptiske over for, hvad projektet egentlig gik ud på, så kan man se, at når den plan, der var lagt fra starten, rent faktisk ender med at køre til punkt og prikke, så bliver folk bare gladere.”\nDen umiddelbare effekt af projektet, her 5 måneder efter implementeringen blev sat i gang, har været, at medarbejdergruppen på tværs af afdelingerne har fået en fornemmelse af succes. Og den fornemmelse er et godt pejlemærke for, hvordan Lars og Ditte har drevet projektet – nemlig med stor succes.\nGode råd til at lykkes med komplekse projekter\nKogt ind til benet er de gode råd fra Ditte og Lars Tue til en succesfuld implementering:\nHav korte tøjler\nLyt til nøglemedarbejderne\nInddrag personalet, der skal udføre opgaven på rette tid i processen – og med rette information\nVær løsningsorienteret og imødekommende omkring rimelige forespørgsler\nFå en projektlederuddannelse – værktøjskassen er uvurderlig i så komplekst et projekt med så mange samarbejdspartnere.\nI slutspurten: Lav korte energirige processer (iterationer) i en up-beat proces med klare deadlines for proces og beslutningsfora.\nTræf beslutninger på rette ledelsesniveau – som projektleder skal du sørge for at lede beslutningsprocessen hen på det niveau hvor opgaven/beslutningen løses bedst\nLæs alt om vores projektlederuddannelse her